**Lappfjärdin tuulivoimapuisto** (ruots. *Lappfjärd vindkraftspark*) on Pohjanmaalla Kristiinankaupungin Lapväärtissä sijaitseva tuulivoimapuisto, jossa toimii 39 tuulivoimalaitosta. Niiden kokonaiskapasiteetti on 250 megawattia. Voimalat on rakentanut CPC Finland ja ne omistaa Wind Farm Lappfjärd Oy, joka on Prime Capitalin tytäryhtiö.

Tuulipuiston itäpuolella sijaitsevat Lakiakankaan tuulivoimapuisto (1 ja 2) sekä Lakiakankaan tuulivoimapuisto 3. Ne muodostavat tämän kanssa melko yhtenäisen tulivoimapuistojen alueen.

Yleistä
-------

Lappfjärdin tuulivoimapuisto sijaitsee 10 kilometriä kaupungin keskustaajamasta kaakkoon päin ja 12 kilometriä Isojoen taajamasta luoteeseen. Lännessä sijaitsevalle merenrannikolle on matkaa 8 kilometriä. Kaikki voimalaitokset ovat valtatien 8 itäpuolella. Tuulipuiston pituus on 9 kilometriä, leveys 6 kilometriä, ja kaikki voimalaitokset sisällensä sulkevan alueen pinta-ala on 13 neliökilometriä. Tuulipuistoksi kaavoitetun alueen pinta-ala on 22 neliökilometriä. Voimalat sijaitsevat 20–63 metriä mpy.

Tuulivoimalaitokset ovat tanskalaisen Vestaksen valmistamaa Vestas V162-mallia, jonka napakorkeus on 230 metriä, tuuliturbiinin halkaisija 162 metriä, ja jonka kapasiteetti on 6,2 megawattia. Alkuperäisen suunnitelman mukaan kaikki voimalaitokset olisivat samaa voimalamallia, mutta on myös esitetty niiden olevan teholtaan suurempia .

Tuulipuistosta on yksi tieyhteys valtatielle 8 Träskvikin kohdalla ja toinen Kärjenkosken ja Uttermossanin väliselle yhdystielle 17017. Voimala-alueella tuulivoimaloiden tuottaman sähkön jännite on yleensä satoja voltteja. Se nostetaan muuntajalla voimala-alueelle sopivaan kilovolttiarvoonsa ja johdetaan maakaapeleilla tuulipuiston sähkökeskukseen. Siellä sähkön jännite nostetaan 110 kilovolttiin ja sieltä se siirretään Kristiinankaupungin lähellä sijaitsevaan Arkkukallion sähköasemalle omaa sähkölinjaa pitkiin, jossa sähkö nostetaan 220 kilovoltin kantaverkkoon .

Historiaa
---------

Tuulivoimapuiston suunnittelu alkoi vuonna 2011. Suunnitelmasta tuli kaksiosainen niin, että hankkeeksi otettiin kaksi vierekkäistä tuulivoimapuistoa. Suunnittelun alkuvaiheessa oletettiin tuulivoimaloiden kapasiteetiksi 3 megawattia. ELY-keskus antoi ympäristövaikutusten arviointimenettelyssä (YVA) lausunnon kesäkuussa 2012. Kristiinankaupunki alkoi laatia Lappfjärdin tuulivoimapuistolle osayleiskaavaa marraskuusta 2011 alkaen ja sitten julkaisi sen sen sitten kesäkuussa 2015. Etelä-Pohjanmaan ELY-keskus huomautti kuukausi myöhemmin sen puutteista ja kehotti ottamaan kaavan uudelleen käsittelyyn. Näin kaupunki marraskuussa tekikin, mutta ilman muutoksia. Kaavasta kuitenkin valitettiin ja valitus eteni Korkeinpaan hallinto-oikeuteen asti, mutta valitus hylättiin joulukuussa 2018.

Carelin toimi rakentamisen koordinaattorina, kun rakennustyöt aloitettiin alkusyksyllä 2021. Tuulivoimapuiston rakentaminen tehtiin kaksivaiheisesti. Ensimmäinen vaihe valmistui 18 kuukaudessa vuoden 2022 lopulla ja silloin otettiin käyttöön 31 tuulivoimalaitosta. Niiden yhteinen kapasiteetti oli 192 megawattia ja ne liitettiin sähköverkkoon alkutalvesta 2023. Toinen vaihe muodostuu kahdeksasta tuulivoimalasta, joiden yhteiskapasiteetti on noin 58 megawattia. Sen rakentaminen alkoi kesäkuussa 2023 ja se valmistunee vuoden 2023 lopulla. Alkuperäisen suunnitelman kapasiteetti oli 242 megawattia, mutta kahdeksan uusinta voimalaa ovatkin suurempia, jolloin kokonaiskapasiteetiksi tulee 250 megawattiin.

Katso myös
----------

* Luettelo Suomen tuulivoimaloista

Lähteet
-------

1. 1 2 3 4 5 6 7 8  Lappfjärd *pc-germania.com*. Rheine, Saksa:  CPC Germania. Viitattu 16.11.2023. (englanniksi)
2. 1 2  Carelin mukana toteuttamassa CPC Finlandin Lappfjärdin tuulivoimapuistoa *carelin.fi*.  3.5.2023. Seinäjoki:  Carelin. Viitattu 16.11.2023.
3. 1 2 3 4 5  CPC Finland ja Prime Capital rakentavat tuulipuiston Kristiinankaupunkiin – noin 200 miljoonan investointi *rakennuslehti.fi*.  15.6.2021. Helsinki:  Sanoma Tekniikkajulkaisut Oy. Viitattu 16.11.2023.
4. 1 2 3 4  Lappfjärdenin tuulivoimapuisto, Kristiinankaupunki (sijainti maastokartalla) *Karttapaikka*. Helsinki:  Maanmittauslaitos. Viitattu 16.11.2023.
5. 1 2 3  Päätös 5988/2018: Korkein hallinto-oikeus 27.10.2017 nro 17/0488/3 *KHO:n päätös*.  19.12.2018. Korkein Hallinto-oikeus. Viitattu 16.11.2023.
6. 1 2 3 4  Suvic rakentaa Lappfjärdin tuulipuiston laajennusosan perustukset ja sisäverkon *arvopaperi.fi*.  5.6.2023. Helsinki:  Arvopaperi, Alma Media. Viitattu 16.11.2023.
7. ↑  Lappfjärdin osayleiskaavan kartta *karttatiimi.fi*.  29.4.2018. Kristiinankaupunki:  Kristiinankaupunki. Viitattu 16.11.2023.
8. ↑  Lappfjärd *www.thewindpower.net*. Ranska:  The Wind Power. Viitattu 16.11.2023. (englanniksi)
9. ↑  Vestas V162/6.2MW *www.thewindpower.net*.  24.6.2023. Ranska:  The Wind Power. Viitattu 16.11.2023. (englanniksi)
10. ↑  Sähkönsiirron toteutusmahdollisuudet seudullisesti merkittäviltä tuulivoima-alueilta (PDF) *selvitys*.  1.6.2016. Vaasa:  FCG Suunnittelu ja tekniikka Oy / Pohjanmaan liitto. Viitattu 16.11.2023.
11. ↑  Lapväärtin ja Lakiakankaan tuulivoimapuistot, Kristiinankaupunki *ymparisto.fi*.  28.5.2019. Seinäjoki:  Etelä-Pohjanmaan ELY-keskus. Viitattu 16.11.2023.

Aiheesta muualla
----------------

* Lappfjärd, CPC Germania